# การทำความสะอาดตัวกรองโดยอัตโนมัติ/ด้วยตนเอง (ดูภาพประกอบ M)

## การทำความสะอาดตัวกรองโดยอัตโนมัติ

หมายเหตุ: การทำความสะอาดตัวกรองโดยอัตโนมัติจะถูกกำหนดไว้แล้วตามการตั้งค่ามาตรฐานเมื่อเปิดใช้งานเครื่องดูดฝุ่น

ไฟแสดงผล LED A (5) จะติดสว่างอย่างต่อเนื่อง

เมื่อใช้การทำความสะอาดตัวกรองโดยอัตโนมัติ ตัวกรองแบบจีบเรียบ (34) จะได้รับการทำความสะอาดทุก 15 วินาทีด้วยลมเป่า 2 ครั้ง (มีเสียงดังเป็นจังหวะ)

การใช้ระบบทำความสะอาดตัวกรองนี้เป็นประจำจะช่วยยืดอายุการใช้งานของตัวกรอง

เพื่อให้สามารถใช้งานตัวกรองได้อย่างยาวนานที่สุด โปรดปิดใช้งานการทำความสะอาดตัวกรองโดยอัตโนมัติในกรณียกเว้นเท่านั้น เช่น การดูดฝุ่นแบบเปียก

## การทำความสะอาดตัวกรองด้วยตนเอง

กดปุ่มทำความสะอาดตัวกรองด้วยตนเอง (7) เพื่อเปิดใช้งานการทำความสะอาดตัวกรองด้วยตนเอง ตัวกรองแบบจีบเรียบ (34) จะได้รับการทำความสะอาดด้วยลมเป่า 2 ครั้ง ไฟแสดงผล LED M (6) จะติดสว่างเป็นสีขาว 2 วินาที เมื่อไฟแสดงผล LED M (6) ดับลง คุณจะสามารถเปิดใช้ลมเป่าครั้งถัดไปได้ โดยกดปุ่มทำความสะอาดตัวกรองด้วยตนเอง (7) อีกครั้ง

หมายเหตุ: เมื่อใช้การทำความสะอาดตัวกรองด้วยตนเอง ควรเว้นระยะการทำความสะอาดระหว่างกดปุ่มแต่ละครั้งเป็นเวลา 2−3 วินาที การกดปุ่มทำความสะอาดตัวกรองด้วยตนเอง (7) อย่างต่อเนื่องหลายครั้งอาจทำให้ระบบป้องกันความร้อนสูงเกินของเครื่องดูดฝุ่นถูกเปิดใช้งาน ระบบป้องกันความร้อนสูงเกินจะถูกปิดใช้งานโดยอัตโนมัติเมื่อเวลาผ่านไป ดู การแก้ไขความขัดข้อง

หากต้องการปิดใช้งานการทำความสะอาดตัวกรองด้วยตนเอง ให้กดปุ่มทำความสะอาดตัวกรองโดยอัตโนมัติ (8)

ตัวกรองแบบจีบเรียบที่มีสิ่งสกปรกติดอยู่บนพื้นผิวสามารถทำงานได้เต็มประสิทธิภาพ การใช้มือเคาะตัวกรองแบบจีบหรือการเป่าเพื่อทำความสะอาดจึงไม่จำเป็น และอาจทำให้ตัวกรองเสียหายด้วยซ้ำ