# Huolto ja puhdistus

- Irrota pistotulppa pistorasiasta, kun haluat tehdä imurin huolto-, puhdistus-, tai säätötöitä, vaihtaa tarvikeosia tai viedä imurin säilytyspaikkaansa. Tämä varotoimenpide estää imurin tahattoman käynnistymisen.

- Pidä imuri ja tuuletusaukot puhtaina luotettavan ja turvallisen työskentelyn varmistamiseksi.

Jos virtajohto täytyy vaihtaa, turvallisuussyistä tämän saa tehdä vain Bosch tai valtuutettu Bosch-sähkötyökalujen huoltopiste.

- Käytä imurin huollon ja tyhjennyksen yhteydessä hengityssuojainta.

Puhdista imurin runko kostealla liinalla säännöllisin väliajoin.

- Älä puhdista imuria paineilmalla. Suodatin tai muut komponentit voivat vaurioitua.

Valmistajan tai asiaankuuluvan koulutuksen saaneen henkilön on tehtävä imurin pölytekninen tarkastus vähintään kerran vuodessa (esim. suodattimen tarkastus vaurioiden varalta, imurin tarkastus vuotojen varalta ja hallintalaitteiden moitteettoman toiminnan tarkastus).

##

- Lähde siitä, että kaikki vaarallisten aineiden kanssa mahdollisesti kosketuksiin päässeet osat ovat epäpuhtaita.
- Puhdista imurin ulkopinta perusteellisesti imurilla tai liinalla tai pakkaa imuri tiiviiseen jätesäkkiin, ennen kuin tuot sen pois terveydelle vaarallisten aineiden saastuttamalta alueelta.
- Puhdista, pura ja huolla pölynimuri vain, jos se on mahdollista aiheuttamatta vaaraa sinulle ja muille ihmisille. Käytä huollon ja puhdistuksen aikana suojavaatetusta. Suorita työt hyvin tuuletetussa tilassa.
- Puhdista imurin ulkopinta ennen imurin osien irrotusta.
- Pakkaa imurin kaikki sellaiset osat, joita ei voi puhdistaa tyydyttävästi, ilmatiivisiin pusseihin hävitystä varten. Noudata tällaisten jätteiden voimassa olevia hävitysmääräyksiä.
- Puhdista huoltoalue töiden päätteeksi.

##

Puhdista säiliö (1) tavallisella, hankaamattomalla puhdistusaineella säännöllisin väliajoin ja anna sen kuivua kunnolla.

##

- Avaa suodattimen kansi sen lukituskielekkeen avulla ja varmista, että avattu suodattimen kansi lukittuu pystyasentoon. Loukkaantumisvaara, jos suodattimen kansi putoaa alas.

Imuteho riippuu suodattimen kunnosta. Siksi suodatin kannattaa puhdistaa säännöllisin väliajoin.

Vaihda vaurioitunut laakalaskossuodatin (34) välittömästi.

- Vedä sulkimesta (26) ja käännä suodattimen kantta (43) ylöspäin niin, että se lukittuu pystyasentoon.
- Ota kiinni laakalaskossuodattimen (34) reunoista ja nosta se yläkautta pois.
- Poista laakalaskossuodattimen (34) irrotuksessa varissut pöly ja lika kostealla liinalla säiliön (1) reunasta.
- Laakalaskossuodattimen voi huuhdella juoksevan veden alla.
- Asenna uusi tai puhdistettu laakalaskossuodatin (34) paikalleen ja varmista sen kunnollinen kiinnitys.
- Sulje suodattimen kansi (43) niin, että se napsahtaa kuuluvasti paikalleen.​

##

- Esisuodatinta ei saa märkäpuhdistaa.

- Älä kurota ylhäältä ohjausaisan ja pölynimurin väliin avataksesi esisuodattimen kannen. Muuten kätesi voi jäädä puristuksiin.

Vedä ohjausaisaa (42) ylöspäin, kunnes esisuodattimen kanteen pääsee takakautta esteettä käsiksi.

Paina esisuodattimen kannen (27) vapautuspainiketta (28) ja irrota kansi esisuodatinlokerosta.

Ota esisuodatin (44) pois.

Harjaa esisuodattimen lamellit puhtaaksi pehmeällä harjalla.

Asenna esisuodatin esisuodattimen kanteen (27).

Aseta esisuodattimen kansi (27) esisuodatinlokeroon ja napsauta se paikalleen.

##

Irrota pölynimurin verkkovirtapistoke pistorasiasta.

Ota imurin yläosa (12) pois.

Tyhjennä säiliö (1).

Ravista tai koputtele kevyesti uimuria (46) poistaaksesi epäpuhtaudet.

Puhdista uimuri (46) pehmeällä liinalla.

Tarvittaessa voit myös irrottaa uimurin. Paina sitä varten lukitsinta (47) ja ota uimuri (46) pois.

Puhdista magneetti (48) harjalla.

Asenna uimuri (46) takaisin paikalleen.

##

- Kääri sähköjohto johtopidikkeen (19) ympärille.
- Aseta tarvikkeet asiaankuuluviin pidikkeisiin.
- Kääri asennettu imuletku (29) imuletkun lokeroon. Vedä molempia hihnoja (13) ylöspäin ja kiinnitä ne kiinnitysaukkoihin.
- Kiinnitä L-BOXX kiinnityskohtiin (11).
- Poista muovipussi/pölypussi, jos se on täynnä.
- Kanna imuria vain kantokahvan (10) avulla.
- Säilytä imuria kuivassa tilassa tasapintaisella alustalla ja suojaa se luvattomalta käytöltä.
- Lukitse kääntyvät pyörät (17) polkaisemalla pyöräjarru (18) alas.
- Jotta voit kuljettaa imuria helpommin ja selkää rasittamatta, tyhjennä säiliö tai hävitä täysi muovipussi/pölypussi.
- Vapauta kääntyvien pyörien jarru (18), kun haluat työntää tai vetää imuria.
- Käytä imurin työntämiseen tai vetämiseen vain ulosvedettyä ohjausaisaa (42). Imuria ei saa vetää portaikossa ohjausaisan avulla. Tällöin on käytettävä kantokahvaa.
- Kun kannat imuria portaikossa, varmista, ettei takanasi ole muita ihmisiä, jotta kukaan ei loukkaannu, jos pölynimuri pääsee vahingossa putoamaan.