# Αυτόματος/χειροκίνητος καθαρισμός του φίλτρου (βλέπε εικόνα M)

## Αυτόματος καθαρισμός φίλτρου

Υπόδειξη: Ο αυτόματος καθαρισμός φίλτρου είναι στάνταρ ρυθμισμένος κατά την ενεργοποίηση του απορροφητήρα.

Η ένδειξη LED A (5) ανάβει συνεχώς.

Στον αυτόματο καθαρισμό φίλτρου το επίπεδο πτυχωτό φίλτρο (34) καθαρίζεται κάθε 15 s με 2 ριπές αέρα (παλλόμενος θόρυβος).

Σε περίπτωση τακτικής χρήσης του καθαρισμού του φίλτρου αυξάνει η διάρκεια ζωής του φίλτρου.

Για την επίτευξη μιας ιδανικής διάρκειας ζωής του φίλτρου, απενεργοποιήστε τον αυτόματο καθαρισμό φίλτρου μόνο σε εξαιρετικές περιπτώσεις, π.χ. κατά την υγρή αναρρόφηση.

## Χειροκίνητος καθαρισμός του φίλτρου

Πατήστε το πλήκτρο Χειροκίνητος καθαρισμός φίλτρου (7), για να εκτελέσετε τον χειροκίνητο καθαρισμός του φίλτρου. Το επίπεδο πτυχωτό φίλτρο (34) καθαρίζεται με 2 ριπές αέρα. Η ένδειξη LED M (6) ανάβει για 2 s λευκή. Όταν η ένδειξη LED M (6) σβήσει, μπορεί να ενεργοποιηθεί η επόμενη ριπή αέρα. Πατήστε γι’ αυτό το πλήκτρο Χειροκίνητος καθαρισμός φίλτρου (7) εκ νέου.

Υπόδειξη: Στον χειροκίνητο καθαρισμό του φίλτρου προσέξτε, ώστε η χρονική απόσταση μεταξύ κάθε πατήματος του πλήκτρου να ανέρχεται στα 2−3 s. Το επανειλημμένο, συνεχές πάτημα του πλήκτρου Χειροκίνητος καθαρισμός φίλτρου (7) οδηγεί στην ενεργοποίηση της προστασίας υπερθέρμανσης του απορροφητήρα. Η προστασία υπερθέρμανσης μετά από λίγο χρόνο ακυρώνεται αυτόματα βλέπε Αντιμετώπιση βλαβών.

Για την απενεργοποίηση του χειροκίνητου καθαρισμού του φίλτρου, πατήστε το πλήκτρο Αυτόματος καθαρισμός φίλτρου (8).

Ένα επιφανειακά λερωμένο επίπεδο πτυχωτό φίλτρο είναι πλήρως λειτουργικό. Ένας καθαρισμός με το χέρι του επίπεδου πτυχωτού φίλτρου με ελαφρό κτύπημα ή φύσημα δεν είναι απαραίτητος και μπορεί μάλιστα να προξενήσει ζημιά στο φίλτρο.