# Vedlikehold og rengjøring

- Trekk støpslet ut av stikkontakten før vedlikehold og rengjøring av sugeren, før det skal foretas innstillinger på den, og før skifte av tilbehørsdeler og oppbevaring av sugeren. Dermed hindrer du at sugeren kan startes utilsiktet.

- Sørg for at sugeren og ventilasjonsslissen alltid er rene, slik at du kan jobbe sikkert og effektivt.

Hvis det er nødvendig å skifte ut tilkoblingsledningen, må dette gjøres av Bosch eller godkjente Bosch-serviceverksteder, slik at det ikke oppstår fare for sikkerheten.

- Bruk støvmaske ved vedlikehold og rengjøring av sugeren.

Rengjør huset til støvsugeren nå og da med en fuktig klut.

- Du må ikke rengjøre støvsugeren med trykkluft. Filteret eller andre komponenter kan bli skadet.

Produsenten eller en person som har fått opplæring må foreta en støvteknisk kontroll minst en gang i året. Det må f.eks. kontrolleres om filteret er skadet, om støvsugeren er tett og om kontrollinnretningene fungerer.

##

- Du må betrakte alle deler som kan ha vært i kontakt med helsefarlige stoffer, som forurenset.
- Støvsug, tørk av eller tett støvsugeren grundig utvendig før du tar den ut av et område med helsefarlige stoffer.
- Rengjør støvsugeren, ta den fra hverandre eller utfør vedlikehold på den bare når det er mulig uten å utsette deg selv og andre personer for fare. Bruk personlig verneutstyr under vedlikehold og rengjøring. Utfør arbeidet i et rom med god ventilasjon.
- Rengjør støvsugeren utvendig før du tar den fra hverandre.
- Kast alle støvsugerdelene som ikke kan rengjøres tilfredsstillende, i tette poser. Følg gjeldende bestemmelser for håndtering av slikt avfall.
- Rengjør vedlikeholdsområdet etter at arbeidet er avsluttet.

##

Rengjør beholderen (1) nå og da med vanlig rengjøringsmiddel uten skureeffekt. La den tørke godt etterpå.

##

- Hold i låseplaten på filterdekselet når det åpnes, og pass på at det åpnede filterdekselet låses i loddrett posisjon. Du kan skade deg hvis filterdekselet faller ned.

Sugeeffekten avhenger av tilstanden til filteret. Rengjør derfor filteret jevnlig.

Skift ut det flate foldefilteret (34) umiddelbart hvis det er skadet.

- Trekk i låseplaten (26), og sving filterdekselet (43) opp til det låses i loddrett posisjon.
- Hold i tappene på det flate foldefilteret (34), og ta det ut oppover.
- Fjern støv og skitt som oppstår på kanten til beholderen (1) når det flate foldefilteret (34) tas ut, med en fuktig klut.
- Det flate foldefilteret kan skylles under rennende vann.
- Sett inn det nye eller rengjorte flate foldefilteret (34). Kontroller at det festes ordentlig.
- Lukk filterdekselet (43) til du hører at det låses fast.

##

- Forfilteret må ikke rengjøres vått.

- Stikk ikke hånden inn ovenfra mellom styrebøylen og støvsugeren for å løsne forfilterdekselet. Hånden din kan bli fastklemt.

Trekk styrebøylen (42) opp til forfilterdekselet blir fritt tilgjengelig bakfra.

Trykk på utløserknappen (28) til forfilterdekselet (27), og ta det ut av rommet til forfilteret.

Ta ut forfilteret (44).

Rengjør lamellene til forfilteret med en myk børste.

Legg forfilteret i forfilterdekselet (27).

Sett forfilterdekselet (27) i rommet til forfilteret, og fell det inn.

##

Trekk støpselet til støvsugeren ut av stikkontakten.

Ta av støvsugeroverdelen (12).

Tøm beholderen (1).

Beveg flottøren (46) eller bank lett på den for å fjerne smusset.

Rengjør flottøren (46) med en myk klut.

Ved behov kan du også ta ut flottøren. Du trykker da på låsen (47) og tar ut flottøren (46).

Rengjør magneten (48) med en børste.

Sett inn flottøren (46) igjen.

##

- Rull strømledningen rundt ledningsholderen (19).
- Sett tilbehørsdelene i holderne som er beregnet for disse.
- Rull den monterte sugeslangen (29) inn i rommet for sugeslangen. Trekk de to stroppene (13) opp, og fest dem i festeåpningene.
- Hekt L-BOXX på festene (11).
- Ta ut plastsekken/fleecefilterposen når den er full.
- Bruk alltid håndtaket (10) når du bærer støvsugeren.
- Sett støvsugeren i et tørt rom med plant underlag, og sikre den slik at den ikke kan brukes av uvedkommende.
- Trå ned styrehjulbremsen (18) for å låse styrehjulene (17).
- For at støvsugeren skal være enklere å transportere og for å skåne ryggen tømmer du beholderen helt eller kaster den fulle plastsekken/fleecefilterposen.
- Lås opp styrehjulbremsen (18) når du skal skyve eller trekke støvsugeren.
- Styrebøylen (42) skal bare trekkes ut for skyving eller trekking av støvsugeren. Du må ikke trekke støvsugeren ved bruk av styrebøylen på trappeavsatser. Du må bruke bærehåndtaket.
- Når du bærer støvsugeren i trapper, må du passe på at ingen andre personer er like bak deg, i tilfelle støvsugeren plutselig skulle velte.