# Puštanje u rad

- Pridržavajte se mrežnog napona! Napon izvora struje mora se podudarati s podacima na tipskoj pločici usisavača.

- Informirajte se o važećim propisima/zakonima u vašoj zemlji u pogledu rukovanja prašinama koje mogu ugroziti zdravlje.

Usisavač se smije upotrebljavati za usisavanje sljedećih materijala:

- prašina s graničnom vrijednosti ekspozicije > 1 mg/m3

Usisavač se uglavnom ne smije koristiti u prostorijama u kojima postoji opasnost od eksplozije.

Kako bi se zajamčila optimalna usisna snaga, usisno crijevo (29) morate uvijek do kraja odmotati s gornjeg dijela usisavača (12).

## Reguliranje snage usisavanja

Uz pomoć regulatora snage usisavanja (9) možete kontinuirano regulirati snagu usisavanja.

Namjestite regulator snage usisavanja (9) za primjene sa stvaranjem velike količine prašine na maksimalnu snagu usisavanja.

Namjestite regulator snage usisavanja (9) za primjene sa stvaranjem male količine prašine i za reguliranje usisne snage između priključenog električnog alata i površine izratka (npr. kod brušenja) na položaj za smanjenu snagu usisavanja.

## Utičnica na usisavaču

- Pridržavajte se dopuštene priključne snage utičnice na usisavaču. Prekoračenje maksimalno dopuštene priključne snage može uzrokovati preopterećenje usisavača. Motorni zaštitni osigurač se aktivira. Pošaljite usisavač u ovlašteni Bosch servis.

Kada je mrežni utikač usisavača utaknut u utičnicu i kada je glavna sklopka u položaju 1, utičnica za električne alate (4) je pod naponom. Može se upotrebljavati kao vanjski strujni priključak na usisavaču, npr. pri radu sa sustavima za usisavanje. U položaju 1+ aktivirano je automatsko pokretanje/zaustavljanje usisavača. Usisavač se može daljinski uključiti putem priključenog električnog alata.