# Vedligeholdelse og ‌rengøring

- Træk stikket ud af stikkontakten, før du vedligeholder eller rengør støvsugeren, foretager indstillinger, skifter tilbehørsdele, eller stiller støvsugeren til opbevaring. Disse sikkerhedsforanstaltninger forhindrer utilsigtet start af støvsugeren.

- Støvsugeren og ventilationsåbningerne skal altid holdes rene for at sikre et godt og sikkert arbejde.

Hvis det er nødvendigt at erstatte tilslutningsledningen, skal dette arbejde udføres af Bosch eller på et autoriseret serviceværksted for Bosch el‑værktøj for at undgå farer.

- Bær altid støvmaske i forbindelse med vedligeholdelse og rengøring af støvsugeren.

Rengør støvsugerkabinettet en gang imellem med en fugtig klud.

- Rengør ikke støvsugeren med trykluft. Filteret eller andre komponenter kan blive beskadiget.

Producenten eller en instrueret person skal foretage en støvkontrol af støvsugeren mindst én gang om året (f.eks. kontrollere filtre for skader, støvsugeren for lækager og kontrolanordninger for korrekt funktion).

##

- Betragt alle dele, der kan have været i kontakt med de sundhedsskadelige stoffer, som forurenede.
- Sug, tør eller vask det udvendige af støvsugeren grundigt af, før du fjerner den fra området med sundhedsskadelige stoffer.
- Rengør, afmonter og vedligehold kun støvsugeren, hvis det kan gøres uden fare for dig selv eller andre. Brug personlige værnemidler under vedligeholdelsen og rengøringen. Sørg for god ventilation, når du udfører arbejdet.
- Rengør først støvsugeren udvendigt, før du adskiller den.
- Kom alle de dele af støvsugeren, som ikke kan rengøres på en tilfredsstillende måde, i tætsluttende poser, og bortskaf dem. Overhold i den forbindelse de gældende bestemmelser for bortskaffelse af den pågældende affaldstype.
- Rengør vedligeholdelsesområdet efter afslutning af arbejdet.

##

Rengør af og til beholderen (1) indvendigt med et almindeligt, ikke skurende rengøringsmiddel, og lad den tørre.

##

- Når du åbner filterafdækningen, skal du tage fat i låsetappen og sørge for, at den åbne filterafdækning låses i lodret position. Hvis filterafdækningen falder ned, er der risiko for kvæstelser.

Sugeeffekten afhænger af filterets tilstand. Rengør derfor filteret regelmæssigt.

Udskift straks et beskadiget fladfoldefilter (34).

- Træk i lukkelasken (26), og sving filterafdækningen (43) opad, indtil den går i indgreb i lodret position.
- Tag fat i mellemstykkerne på fladfoldefilteret (34), og tag det ud opad.
- Fjern støv og snavs, der opstår ved udtagning af fladfoldefilteret (34), med en fugtig klud fra kanten af beholderen (1).
- Fladfoldefilteret kan rengøres under rindende vand.
- Isæt et nyt eller det rengjorte fladfoldefilter (34), og sørg herunder for, at det sidder sikkert og korrekt.
- Luk filterafdækningen (43), så den går hørbart i indgreb.

##

- Forfilteret må ikke rengøres vådt.

- Du må ikke låse forfilterafdækningen op ved at gribe oppefra mellem føringsbøjlen og støvsugeren. I så fald kan du få hånden i klemme.

Træk føringsbøjlen (42) opad, indtil forfilterafdækningen er frit tilgængelig bagfra.

Tryk på oplåsningsknappen (28) til forfilterafdækningen (27), og tag den ud af forfilterrummet.

Tag forfilteret (44) ud.

Børst lamellerne i forfilteret med en blød børste.

Læg forfilteret ind i forfilterafdækningen (27).

Sæt forfilterafdækningen (27) ind i forfilterrummet, og vip den ind.

##

Tag stikket til støvsugeren ud af stikkontakten.

Tag støvsugeroverdelen (12) af.

Tøm beholderen (1).

Bevæg svømmeren (46), eller bank den let af for at fjerne snavset.

Rengør svømmeren (46) med en blød klud.

Om nødvendigt kan du også tage svømmeren ud. Tryk i den forbindelse på låsen (47), og tag svømmeren (46) ud.

Rengør magneten (48) med en børste.

Sæt svømmeren (46) i igen.

##

- Vikl netkablet omkring kabelholderen (19).
- Sæt tilbehøret i de dertil beregnede holdere.
- Rul den monterede sugeslange (29) ind i rummet til sugeslangen. Træk de to snoretræk (13) opad, og hægt dem fast i monteringsåbningerne.
- Klik L-BOXX'en på holderne (11).
- Tag plastposen/fleecefilterposen ud, så snart den er fuld.
- Bær kun støvsugeren i bæregrebet (10).
- Stil støvsugeren i et tørt rum med et jævnt gulv, og sørg for, at den ikke kan benyttes af uvedkommende.
- For at låse styrehjulene (17) skal du træde styrehjulsbremsen (18) ned.
- For lettere at kunne transportere støvsugeren og samtidig skåne ryggen skal du tømme beholderen helt eller bortskaffe den fyldte plastpose/fleecefilterpose.
- Lås styrerullebremsen (18) op for at skubbe eller trække støvsugeren.
- Brug kun den udtrukne føringsbøjle (42) til at skubbe eller trække støvsugeren. Støvsugeren må ikke trækkes hen over en trappeafsats med føringsbøjlen. Til det formål skal du anvende bærehåndtaget.
- Når du bærer støvsugeren op ad trappen, skal du sørge for, at der ikke er andre mennesker lige bag dig, hvis støvsugeren tabes uventet.