# Пускане в експлоатация

- Съобразявайте се с напрежението на захранващата мрежа! Напрежението на захранващата мрежа трябва съответства на данните, изписани на табелката на прахосмукачката.

- Информирайте се за валидните нормативни документи/закони относно работа с опасни за здравето прахове във Вашата страна.

Допуска се използването на прахосмукачката за засмукване на следните материали:

- Прахове с гранична стойност на експозиция > 1 mg/m3

Не се допуска използването на прахосмукачката в помещения с повишена опасност от експлозии.

За да осигурите оптимална степен на засмукване, трябва винаги напълно да развивате шланга (29) от горната част на прахосмукачката (12).

## Регулиране на силата на засмукване

Чрез регулатора на мощността на засмукване (9) можете да регулирате безстепенно силата на засмукване.

Настройте регулатора на мощността на засмукване (9) за приложения със силно запрашаване на максимална мощност на засмукване.

Настройте регулатора на мощността на засмукване (9) за приложения със слабо запрашаване и за регулиране на силата на засмукване между свързания електроинструмент и повърхността на детайла (напр. при шлайфане) на позицията за редуцирана мощност на засмукване.

## Контакт върху прахосмукачката

- Съблюдавайте допустимата мощност на присъединяване на контакта върху прахосмукачката. Превишаването на максимално допустимата мощност на присъединяване може да доведе до претоварване на прахосмукачката. Предпазителят за защита на мотора се активира. Изпратете прахосмукачката в оторизиран клиентски сервиз на Bosch.

Когато щепселът на прахосмукачката е пъхнат в контакта и главният превключвател е на позиция 1, контактът за електроинструменти (4) е под напрежение. Той може да се използва като външно свързване за електричество върху прахосмукачката, напр. при работа с прахоуловителни системи. На позиция 1+ старт/стоп автоматиката на прахосмукачката е активирана. Чрез свързания електроинструмент прахосмукачката може да се включва дистанционно.