# Jelképes ábrák

A következő szimbólumoknak komoly jelentőségük lehet az Ön porszívójának hasz‌nálata során. Jegyezze meg ezeket a szimbó‌lu‌mo‌kat és jelentésüket. A szimbólumok helyes interpretálása segítségére lehet a porszívó jobb és biztonságosabb használatában.

Szimbólumok és magyarázatuk
| FIGYELMEZTETÉS! Olvassa el az összes biztonsági figyelmeztetést és előírást. A biztonsági előírások és utasítások betartásának elmulasztása áramütéshez, tűzhöz és/vagy súlyos sérülésekhez vezethet.
| L osztályú porszívó az IEC/EN 60335-2-69 szabvány szerint > 1 mg/m³-nél nagyobb expozíciós határértékű egészségre ártalmas porok száraz porszívózására
| FIGYELMEZTETÉS! A porszívó egészségre káros hatású port tartalmaz. A kiürítési és karbantartási eljárásokat, beleértve a porgyűjtő tartályok ártalmatlanítását is, csak szakemberekkel hajtassa végre. Ehhez megfelelő védőfelszerelésre van szükség. Ne üzemeltesse a porszívót a teljes és gondosan behelyezett szűrőrendszer nélkül. Ellenkező esetben veszélyezteti az egészségét.
| Legfeljebb csak egy L‑Boxx-ot pattintson rá. Az L‑Boxx súlyának a tartalommal együtt nem szabad meghaladnia a 15 kg-ot.
| Ne akassza fel a porszívót, például a szállításhoz, egy daruhorogra. A porszívót nem lehet daruval felemelni vagy szállítani. Ellenkező esetben sérülésveszély és megrongálódási veszély áll fenn.
| Na üljön rá és ne álljon rá a porszívóra. A porszívó ellenkező esetben felbillenhet és megrongálódhat. Különben sérülésveszély áll fenn.
| A Automatikus szűrőtisztítás üzemmód kijelző LED
| M Manuális szűrőtisztítás üzemmód kijelző LED
| Automatikus szűrőtisztítás gomb
| Manuális szűrőtisztítás gomb
| Start/stop automatika A keletkező por elszívása elektromos kéziszerszámokból működés közben; a porszívó automatikusan bekapcsol, majd késleltetve kikapcsol. A porszívón levő csatlakozóaljzat állandóan feszültség alatt áll.
| Kikapcsolás A porszívón levő csatlakozóaljzat feszültségmentes.
| Porszívózás A lerakódott porok és az elszívórendszerben levő porok felszívása. A porszívón levő csatlakozóaljzat állandóan feszültség alatt áll.
| Min/Max A szívóerő fokozatmentes szabályozása: maximális szívóteljesítmény erős porképződéssel járó alkalmazásokhoz csökkentett szívóteljesítmény gyengébb porképződéssel járó alkalmazásokhoz illetve a csatlakoztatott elektromos kéziszerszám és a munkadarab felülete közötti szívóerő szabályozására (például csiszolásnál)
| Az adatok jegyzőkönyvezése ebben a porszívóban aktiválva van.
| A berendezéshez csatlakoztatott elektromos kéziszerszám megengedett csatlakoztatási teljesítménye (ez országoktól függően különböző lehet)