# Uporaba

- Upoštevajte omrežno napetost! Napetost vira električne energije se mora ujemati s podatki na tipski tablici sesalnika.

- Informirajte se o pravilnikih/zakonih glede ravnanja z zdravju škodljivim prahom, ki so veljavni v vaši državi.

Sesalnik smete uporabljati za sesanje in odsesovanje naslednjih materialov:

- Prah z mejno vrednostjo izpostavljenosti > 1 mg/m3

Sesalnika ne uporabljajte v prostorih, kjer obstaja nevarnost eksplozije.

Za zagotovitev optimalne sesalne moči gibko sesalno cev (29) vedno popolnoma odvijte z zgornjega dela sesalnika (12).

## Prilagoditev sesalne moči

S regulatorjem sesalne moči (9) lahko sesalno moč brezstopenjsko spreminjate.

Za dela, pri katerih nastaja veliko prahu, regulator sesalne moči (9) nastavite na največjo možno sesalno moč.

Za dela, pri katerih nastaja le malo prahu, in za uravnavanje moči, s katero se priključeno električno orodje prisesa na površino obdelovanca (npr. pri brušenju), regulator sesalne moči (9) nastavite na položaj za zmanjšano sesalno moč.

## Vtičnica na sesalniku

- Upoštevajte dovoljeno priključno moč vtičnice na sesalniku. Če dovoljeno priključno moč presežete, lahko pride do preobremenitve sesalnika. Sproži se varovalka motorja. Sesalnik pošljite pooblaščenemu serviserju Bosch.

Ko je omrežni vtič sesalnika vstavljen v vtičnico, glavno stikalo pa je v položaju 1, je vtičnica za električna orodja (4) pod napetostjo. Lahko jo uporabljate kot zunanji električni priključek na sesalniku, npr. pri delu z odsesovalnimi sistemi. V položaju 1+ je vklopljen sistem za samodejni vklop/izklop sesalnika za prah. Sesalnik je mogoče vklopiti na daljavo s priključenim električnim orodjem.