# การบำรุงรักษาและการทำความสะอาด

- ถอดปลั๊กไฟฟ้าออกจากเต้าเสียบก่อนบำรุงรักษาหรือทำความสะอาดเครื่องดูดฝุ่น ทำการปรับแต่งใดๆ ที่เครื่อง เปลี่ยนอุปกรณ์ประกอบ หรือเก็บเครื่องดูดฝุ่นเข้าที่ มาตรการเพื่อความปลอดภัยนี้จะป้องกันไม่ให้เครื่องดูดฝุ่นติดขึ้นโดยไม่ตั้งใจ

- รักษาเครื่องดูดฝุ่นและช่องระบายอากาศให้สะอาดเพื่อจะได้ทำงานได้อย่างปลอดภัยและมีประสิทธิภาพ

หากจำเป็นต้องเปลี่ยนสายไฟฟ้า ต้องส่งเครื่องให้ Bosch หรือศูนย์บริการหลังการขายที่ได้รับมอบหมายสำหรับเครื่องมือไฟฟ้า Bosch เปลี่ยนให้ ทั้งนี้เพื่อหลีกเลี่ยงอันตราย

- สวมหน้ากากป้องกันฝุ่นเมื่อบำรุงรักษาและทำความสะอาดเครื่องดูดฝุ่น

ทำความสะอาดตัวเครื่องดูดฝุ่นเป็นครั้งคราวด้วยผ้าชุบน้ำหมาด ๆ

- ห้ามทำความสะอาดเครื่องดูดฝุ่นโดยใช้ลมอัด เนื่องจากอาจทำให้ตัวกรองหรือส่วนประกอบอื่นๆ ชำรุดเสียหายได้

เครื่องดูดฝุ่นต้องได้รับการตรวจสอบทางเทคนิคเกี่ยวกับระบบดูดฝุ่นอย่างน้อยปีละครั้ง ซึ่งดำเนินการโดยบริษัทผู้ผลิตหรือบุคคลผู้ได้รับคำแนะนำ (เช่น ตรวจเช็คความชำรุดเสียหายของตัวกรอง การรั่วไหลที่ตัวเครื่อง และการทำงานอย่างมีประสิทธิภาพของอุปกรณ์ควบคุมต่างๆ)

##

- โปรดคำนึงว่าชิ้นส่วนทั้งหมดที่สัมผัสถูกสารที่เป็นอันตรายต่อสุขภาพถือเป็นชิ้นส่วนที่มีการปนเปื้อน
- ให้ทำการดูดฝุ่น ปัด และหุ้มปิดด้านนอกเครื่องดูดฝุ่นให้ทั่วก่อนนำออกจากบริเวณซึ่งมีสารที่เป็นอันตรายต่อสุขภาพ
- ทำความสะอาด ถอด และบำรุงรักษาเครื่องดูดฝุ่นต่อเมื่อการดำเนินการดังกล่าวไม่ก่อให้เกิดอันตรายต่อคุณและบุคคลอื่นๆ สวมใส่อุปกรณ์ป้องกันร่างกายขณะบำรุงรักษาและทำความสะอาดเครื่อง โดยดำเนินงานดังกล่าวเมื่ออยู่ในห้องที่มีอากาศถ่ายเทได้ดี
- ทำความสะอาดด้านนอกเครื่องดูดฝุ่นเป็นขั้นตอนแรกก่อนที่จะทำการถอดประกอบ
- กำจัดชิ้นส่วนทุกชิ้นของเครื่องดูดฝุ่นที่ไม่สามารถทำความสะอาดให้ได้ผลเป็นที่น่าพอใจ โดยทิ้งในถุงที่มีคุณสมบัติกันการรั่วซึม ทั้งนี้ให้ปฏิบัติข้อกำหนดที่มีผลบังคับใช้สำหรับการกำจัดทิ้งขยะประเภทดังกล่าว
- ทำความสะอาดบริเวณบำรุงรักษาหลังเสร็จสิ้นการทำงานดังกล่าว

##

เช็ดถังบรรจุ (1) ให้สะอาดเป็นครั้งคราวด้วยสารทำความสะอาดที่ไม่ทำให้เกิดรอยขีดข่วนที่มีจำหน่ายทั่วไป และปล่อยให้แห้ง

##

- ขณะเปิดฝาครอบชุดกรอง ให้จับที่ส่วนสลักล็อคของฝาครอบ และตรวจดูว่าฝาครอบชุดกรองที่เปิดออกแล้วล็อคเข้าที่ในตำแหน่งตั้งตรง ฝาครอบชุดกรองที่หล่นลงมาอาจก่อให้เกิดความเสี่ยงต่อการบาดเจ็บได้

ประสิทธิภาพในดูดขึ้นอยู่กับสภาพของตัวกรอง คุณจึงควรทำความสะอาดตัวกรองอย่างสม่ำเสมอ

เปลี่ยนตัวกรองแบบจีบเรียบ (34) ที่ชำรุดโดยทันที

- ดึงที่สลักล็อค (26) แล้วพลิกฝาครอบชุดกรอง (43) ขึ้นด้านบนจนกระทั่งเข้าล็อคในตำแหน่งตั้งตรง
- จับตัวกรองแบบจีบเรียบ (34) ที่แถบ แล้วนำตัวกรองออกมาทางด้านบน
- กำจัดฝุ่นละอองและสิ่งสกปรกที่ตกลงมาในขณะที่ถอดตัวกรองแบบจีบเรียบ (34) โดยใช้ผ้าเปียกเช็ดบริเวณขอบของถังบรรจุ (1)
- ตัวกรองแบบจีบเรียบสามารถล้างทำความสะอาดได้โดยเปิดน้ำให้ไหลผ่าน
- ใส่ตัวกรองแบบจีบเรียบชุดใหม่หรือที่ทำความสะอาดแล้ว (34) เข้าไป แล้วตรวจดูว่ายึดเข้าที่ในตำแหน่งที่ถูกต้อง
- ปิดฝาครอบชุดกรอง (43) จนกระทั่งได้ยินเสียงล็อคเข้าที่

##

- ตัวกรองขั้นต้นไม่สามารถทำความสะอาดแบบเปียกได้

- ห้ามเอื้อมมือจากด้านบนเข้าไประหว่างโครงเลื่อนแบบยืดออกได้และเครื่องดูดฝุ่นเพื่อปลดล็อคฝาครอบชุดกรองขั้นต้น มิฉะนั้นอาจทำให้มือของคุณเข้าไปติดในบริเวณดังกล่าว

ดึงโครงเลื่อนแบบยืดออกได้ (42) ขึ้นด้านบนจนกระทั่งฝาครอบชุดกรองขั้นต้นสามารถเข้าถึงได้อย่างอิสระจากด้านหลัง

กดปุ่มปลดล็อค (28) ของฝาครอบชุดกรองขั้นต้น (27) แล้วนำตัวกรองขั้นต้นออกมาจากช่องเก็บ

นำตัวกรองขั้นต้น (44) ออกมา

ปัดทำความสะอาดครีบของตัวกรองขั้นต้นโดยใช้แปรงขนนุ่ม

สอดตัวกรองขั้นต้นเข้าไปในฝาครอบชุดกรองขั้นต้น (27)

ใส่ฝาครอบชุดกรองขั้นต้น (27) เข้าไปในช่องเก็บตัวกรองขั้นต้น แล้วพับเข้าไป

##

ดึงปลั๊กไฟของเครื่องดูดฝุ่นออกจากเต้าเสียบ

ถอดส่วนบนของเครื่องดูดฝุ่น (12)

ถ่ายถังบรรจุ (1)

ขยับลูกลอย (46) หรือเคาะเบาๆ เพื่อขจัดสิ่งสกปรกออก

ทำความสะอาดลูกลอย (46) โดยใช้ผ้านุ่ม

คุณยังสามารถถอดลูกลอยออกมาได้ตามต้องการ โดยกดที่ตัวล็อค (47) แล้วนำลูกลอย (46) ออกมา

ทำความสะอาดแม่เหล็ก (48) โดยใช้แปรง

ใส่ลูกลอย (46) กลับเข้าไปอีกครั้ง

##

- ม้วนสายไฟฟ้ารอบที่ม้วนเก็บสายไฟฟ้า (19)
- เสียบอุปกรณ์เสริมเข้าไปในตัวยึดที่กำหนดให้ใช้อุปกรณ์นั้นๆ
- หมุนท่อดูด (29) ที่ติดตั้งแล้วเข้าไปในช่องสำหรับต่อท่อดูด ดึงแถบยึด (13) ทั้งสองแถบขึ้นด้านบนแล้วเกี่ยวเข้าในช่องยึด
- คลิกกล่อง L-BOXX ลงบนตัวยึด (11)
- นำถุงพลาสติก/ถุงกรองผ้าฟลีซออกมาทันทีที่บรรจุเต็ม
- ถือหรือหิ้วเครื่องดูดฝุ่นโดยจับตรงด้ามถือ (10) เท่านั้น
- เก็บเครื่องดูดฝุ่นในห้องที่แห้งและมีพื้นเรียบ และป้องกันการนำออกมาใช้โดยไม่ได้รับอนุญาต
- ล็อคล้อเลื่อน (17) โดยเหยียบเบรกล้อเลื่อน (18) ลง
- เพื่อการขนย้ายเครื่องดูดฝุ่นได้อย่างสะดวกและถนอมบริเวณหลัง ให้ถ่ายถังบรรจุให้เรียบร้อยและกำจัดทิ้งถุงพลาสติก/ถุงกรองผ้าฟลีซที่บรรจุเต็ม
- ปลดล็อคเบรกล้อเลื่อน (18) เพื่อเลื่อนหรือลากเครื่องดูดฝุ่น
- ใช้โครงเลื่อนแบบยืดออกได้ (42) เท่านั้นในการเลื่อนหรือลากเครื่องดูดฝุ่น ห้ามลากเครื่องดูดฝุ่นโดยใช้โครงเลื่อนแบบยืดออกบนพื้นที่เป็นขั้นบันได ในกรณีดังกล่าวให้ใช้ด้ามถือแทน
- ขณะถือเครื่องดูดฝุ่นขึ้นบันได ให้ตรวจดูว่าไม่มีบุคคลอื่นใดอยู่ด้านหลัง ทั้งนี้เพื่อป้องกันในกรณีที่เครื่องดูดฝุ่นหล่นลงมาโดยไม่คาดคิด