# Údržba a čistenie

- Vytiahnite zástrčku zo zásuvky, prv než budete vysávač čistiť alebo vykonávať jeho údržbu, vykonávať nastavenia zariadenia, meniť časti príslušenstva alebo prv než vysávač odložíte. Toto preventívne opatrenie zabraňuje neúmyselnému spusteniu vysávača.

- Vysávač a jeho vetracie štrbiny udržiavajte vždy v čistote, aby ste mohli pracovať kvalitne a bezpečne.

Ak je potrebná výmena pripájacieho vedenia, musí ju vykonať Bosch alebo niektoré autorizované stredisko služieb zákazníkom pre elektrické náradie Bosch, aby sa zabránilo ohrozeniam bezpečnosti.

- Pri údržbe a čistení vysávača používajte ochrannú dýchaciu masku.

Kryt vysávača občas vyčistite vlhkou handričkou.

- Vysávač nečistite stlačeným vzduchom. Filter a ostatné komponenty by sa mohli poškodiť.

Minimálne raz ročne musí výrobca alebo poučená osoba vykonať technickú prachovú kontrolu vysávača (napr. kontrola poškodenia filtra, tesnosti vysávača a kontrola bezchybnej činnosti kontrolných zariadení).

##

- Všetky časti, ktoré sa mohli dostať do kontaktu so zdraviu škodlivými látkami, považujte za znečistené.
- Pred odnesením vysávača z oblasti so zdraviu škodlivými látkami vysajte, utrite alebo utesnite jeho vonkajšie časti.
- Vysávač čistite, demontujte a udržiavajte, iba ak je to možné bez nebezpečenstva pre vás a iné osoby. Počas údržby a čistenia používajte primerané osobné ochranné prostriedky. Pracujte v dobre vetranej miestnosti.
- Vyčistite najprv vonkajšok vysávača, až potom ho rozmontujte.
- Zlikvidujte všetky časti vysávača, ktoré nemožno uspokojivo vyčistiť, v nepriepustných vreckách. Dodržujte pritom platné predpisy pre likvidáciu takéhoto odpadu.
- Po dokončení práce vyčistite miesto realizácie údržby.

##

Nádobu (1) občas umyte bežným, neabrazívnym čistiacim prostriedkom a nechajte ju vyschnúť.

##

- Pri otváraní uchopte kryt filtra za zatváraciu sponu a dbajte na to, aby otvorený kryt filtra v zvislej polohe zaskočil. Pri spadnutí krytu filtra hrozí nebezpečenstvo poranenia.

Sací výkon závisí od stavu filtra. Filter preto pravidelne čistite.

Poškodený plochý skladaný filter (34) okamžite vymeňte.

- Potiahnite za zatváraciu sponu (26) a vyklopte kryt filtra (43) dohora tak, aby sa zaistil v zvislej polohe.
- Uchopte plochý skladaný filter (34) za rám a vyberte ho dohora.
- Odstráňte prach a nečistotu, ktorá vznikne pri vyberaní plochého skladaného filtra (34), pomocou vlhkej handričky z okraja nádoby (1).
- Plochý skladaný filter možno vypláchnuť pod tečúcou vodou.
- Vložte nový, príp. vyčistený plochá skladaný filter (34) a dbajte na bezpečné a správne umiestnenie.
- Zatvorte kryt filtra (43) tak, aby sa počuteľne zaistil.

##

- Predradený filter sa nesmie čistiť namokro.

- Pri odisťovaní krytu predradeného filtra nesiahajte zhora medzi rúčku a vysávač. Môžete si privrieť ruku.

Vytiahnite rúčku (42) nahor tak, aby bol kryt predradeného filtra voľne prístupný zozadu.

Stlačte odisťovacie tlačidlo (28) krytu predradeného filtra (27) a vyberte ho z priehradky predradeného filtra.

Vyberte predradený filter (44).

Mäkkou kefou očistite lamely predradeného filtra.

Vložte predradený filter do krytu predradeného filtra (27).

Nasaďte kryt predradeného filtra (27) do priehradky predradeného filtra a zaklopte ho.

##

Vytiahnite zástrčku vysávača zo zásuvky.

Odoberte hornú časť vysávača (12).

Vyprázdnite nádobu (1).

Pohýbte plavákom (46) alebo po ňom mierne poklopte, aby ste odstránili nečistotu.

Vyčistite plavák (46) mäkkou handrou.

V prípade potreby môžete plavák aj odobrať. Stlačte pritom zaistenie (47) a vyberte plavák (46).

Kefkou vyčistite magnet (48).

Plavák (46) opäť založte.

##

- Naviňte sieťový kábel okolo držiaka na kábel (19).
- Zasuňte príslušenstvo do určených držiakov.
- Stočte namontovanú saciu hadicu (29) do priehradky pre saciu hadicu. Potiahnite obidve ťahacie pásky (13) smerom hore a zaveste ich do upevňovacích otvorov.
- Pripevnite L-Boxx na uchytenia (11).
- Plastové vrecko/vrecko filtra z netkanej textílie vyberte hneď, ako je plné.
- Vysávač prenášajte len za rukoväť na prenášanie (10).
- Vysávač skladujte v suchej miestnosti s rovným podkladom a zabezpečte ho proti neoprávnenému používaniu.
- Na zablokovanie koliesok (17) stlačte nohou brzdu koliesok (18) nadol.
- Kvôli jednoduchšej preprave vysávača, ktorá šetrí váš chrbát, úplne vyprázdnite nádobu alebo zlikvidujte plné plastové vrecko/vrecko filtra z netkanej textílie.
- Odistite brzdu koliesok (18), aby ste mohli vysávač tlačiť alebo ťahať.
- Na tlačenie alebo ťahanie vysávača používajte iba vytiahnutú rúčku (42). Po schodoch sa vysávač nesmie ťahať pomocou rúčky. Je nutné použiť rukoväť na prenášanie.
- Dbajte na to, aby sa pri prenášaní vysávača po schodoch priamo pod vami nenachádzali žiadne osoby, ak by vysávač nečakane spadol.