# Igangsetting

- Vær oppmerksom på nettspenningen! Spenningen til strømkilden må stemme overens med angivelsene på elektroverktøyets typeskilt.

- Gjør deg kjent med gjeldende forskrifter/lover når det gjelder håndtering av helsefarlig støv i landet ditt.

Sugeren kan brukes til fjerning av følgende materialer:

- Støv med eksponeringsgrenseverdi > 1 mg/m3

Sugeren må ikke brukes i eksplosjonsfarlige rom.

For optimal sugeeffekt må du alltid rulle hele sugeslangen (29) av sugeroverdelen (12).

## Regulere sugekraften

Med sugeeffektregulatoren (9) kan du regulere sugekraften trinnløst.

Still inn sugeeffektregulatoren (9) på maksimal sugeeffekt for arbeid med sterk støvutvikling.

Still inn sugeeffektregulatoren (9) på posisjonen for redusert sugeeffekt for arbeid med liten støvutvikling og for å regulere sugekraften mellom tilkoblet elektroverktøy og emneoverflate (for eksempel ved sliping).

## Stikkontakt på støvsugeren

- Vær oppmerksom på den tillatte tilkoblingseffekten til stikkontakten på støvsugeren. Overskridelse av den maksimalt tillatte tilkoblingseffekten kan føre til overbelastning på støvsugeren. Motorvernsikringen utløses. Send støvsugeren til et autorisert Bosch-serviceverksted.

Så snart støpselet er satt inn i stikkontakten og hovedbryteren står i stillingen 1, står stikkontakten for elektroverktøy (4) under spenning. Den kan brukes som ekstern strømtilkobling på støvsugeren, for eksempel ved arbeid med avsugssystemer. I stillingen 1+ er støvsugerens start/stopp-automatikk aktivert. Via det tilkoblede elektroverktøyet kan støvsugeren slås på med fjernstyring.