# Sümbolid

Järgmised sümbolid võivad olla tolmuimeja kasutamisel olulised. Pidage sümbolid ja nende tähendus meeles. Sümbolite õige tõlgendamine aitab teil tolmuimejat efektiivsemalt ja ohutumalt kasutada.

Sümbolid ja nende tähendus
| HOIATUS! Lugege läbi kõik ohutussuunised ja ju‌hised. Ohutussuuniste ja juhiste eiramine võib kaasa tuua elektrilöögi, tulekahju ja/või rasked vigastused.
| Standardi IEC/EN 60335-2-69 kohaselt tolmuklassi L kuuluv imur tervistkahjustava tolmu kuivimemise jaoks, mille kokkupuute piirväärtus on > 1 mg/m³
| HOIATUS! Tolmuimeja sisaldab terviseohtlikku tolmu. Laske tolmuimejat tühjendada ja hooldada, sealhulgas tolmukogumisanumaid eemaldada ainult asjaomase kvalifikatsiooniga isikutel. Nõutav on vastav kaitsevarustus. Ärge kasutage ilma täielikult ja hoolikalt kohale asetatud filtrisüsteemita tolmuimejat. Sellega seate ohtu oma tervise.
| Kinnitage maksimaalselt üks L-BOXX. L-BOXXi kaal koos sisuga ei tohi ületada 15 kg.
| Ärge riputage tolmuimejat, nt transportimiseks, kraanakonksu külge. Tolmuimeja ei ole ette nähtud kraanaga tõstmiseks. Tekib vigastuste ja kahjustuste oht.
| Ärge kasutage tolmuimejat istme, redeli ega astmelauana. Tolmuimeja võib ümber minna ja kahjustuda. Tekib vigastuste oht.
| A Automaatse filtripuhastuse laadi näidu-LED
| M Käsitsi filtripuhastuse laadi näidu-LED
| Automaatse filtripuhastuse nupp
| Käsitsi filtripuhastuse nupp
| Start-/stopp-automaatika Töötavate elektriliste tööriistade tekitatud tolmu väljaimemine; Tolmuimeja lülitub automaatselt sisse ja viivitusega uuesti välja. Tolmuimejal olev pistikupesa on pidevalt pingestatud.
| Väljalülitamine Tolmuimejal olev pistikupesa on ilma vooluta.
| Imemine Ladestunud tolmu ja väljaimemissüsteemides oleva tolmu endasse imemine. Tolmuimejal olev pistikupesa on pidevalt pingestatud.
| Min./Max Imemisjõu sujuv reguleerimine: Maksimaalne imemisvõimsus rohkelt tolmu tekitavate rakenduste korral Vähendatud imemisvõimsus vähest tolmu tekitavate rakenduste korral ja ühendatud elektrilise tööriista ning töödeldava detaili pealispinna vahelise imemisjõu reguleerimiseks (nt lihvimisel)
| Andmete protokollimine on sellel tolmuimejal aktiveeritud.
| Ühendatava elektrilise tööriista lubatud ühendusvõimsus (olenevalt riigist)