# Automatické/manuálne čistenie filtra (pozri obrázok M)

## Automatické čistenie filtra

Upozornenie: Automatické čistenie filtra je pri zapnutí vysávača nastavené štandardne.

LED indikácia A (5) trvalo svieti.

Pri automatickom čistení filtra sa plochý skladaný filter (34) každých 15 s prečistí 2 nárazmi vzduchu (pulzujúci zvuk).

Pri pravidelnom používaní čistenia filtra sa zvyšuje životnosť filtra.

Na dosiahnutie ideálnej životnosti filtra deaktivujte automatické čistenie filtra len vo výnimočných prípadoch, napr. pri vysávaní namokro.

## Manuálne čistenie filtra

Stlačte tlačidlo manuálneho čistenia filtra (7), aby ste vykonali manuálne čistenie filtra. Plochý skladaný filter (34) sa prečistí 2 nárazmi vzduchu. LED indikácia M (6) sa rozsvieti na 2 s nabielo. Keď LED indikácia M (6) zhasne, možno spustiť ďalší náraz vzduchu. Znova pritom stlačte tlačidlo manuálneho čistenia filtra (7).

Upozornenie: Pri manuálnom čistení filtra nezabudnite na to, že časový interval medzi každým stlačením tlačidla musí byť 2−3 s. Viacnásobné, za sebou nasledujúce, stláčanie tlačidla manuálneho čistenia filtra (7) spôsobí aktiváciu ochrany proti prehriatiu vysávača. Ochrana proti prehriatiu sa po nejakom čase automaticky zruší pozri Odstránenie porúch.

Ak chcete manuálne čistenie filtra vypnúť, stlačte tlačidlo automatického čistenia filtra (8).

Povrchovo znečistený plochý skladaný filter je plne funkčný. Manuálne vyčistenie skladaného filtra vyklepaním alebo vyfúkaním nie je potrebné a dokonca môže filter poškodiť.