# Paruošimas naudoti

- Atkreipkite dėmesį į tinklo įtampą! Maitinimo šaltinio įtampa turi sutapti su siurblio firminėje lentelėje nurodytais duomenimis.

- Išsiaiškinkite apie jūsų šalyje galiojančius reikalavimus ir įstatymus, reglamentuojančius, kaip elgtis su sveikatai kenksmingomis dulkėmis.

Siurblį leidžiama naudoti šioms medžiagoms susiurbti ir nusiurbti:

- Dulkės, kurių poveikio ribinė vertė > 1 mg/m3

Sprogioje aplinkoje siurblį naudoti draudžiama.

Kad užtikrintumėte optimalią siurbimo galią, nuo siurblio viršutinės dalies (12) visada nuvyniokite visą siurbimo žarną (29).

## Siurbimo jėgos reguliavimas

Siurbimo jėgos reguliatoriumi (9) galite tolygiai reguliuoti siurbimo jėgą.

Tais naudojimo atvejais, kai kyla daug dulkių, siurbimo galios reguliatorių (9) nustatykite ties maksimalia siurbimo galia.

Tai naudojimo atvejais, kai kyla mažiau dulkių ir tam, kad būtų galima reguliuoti įsiurbimo jėgą tarp prijungto elektrinio įrankio ir ruošinio paviršiaus (pvz., šlifuojant), siurbimo galios reguliatorių (9) nustatykite ties mažesne siurbimo galia.

## Kištukinis lizdas ant siurblio

- Atkreipkite dėmesį į kištukinio lizdo ant siurblio leidžiamąją prijungimo galią. Viršijus maksimalią leidžiamąją prijungimo galią, siurblys gali būti veikiamas per didele apkrova. Suveikia variklio apsauginis įtaisas. Siurblį išsiųskite į įgaliotą Bosch klientų aptarnavimo tarnybą.

Kai tik siurblio kištukas įstatomas į kištukinį lizdą, o pagrindinis jungiklis nustatomas į padėtį 1, į elektriniams įrankiams skirtą kištukinį lizdą (4) pradedama tiekti maitinimo įtampa. Jį galima naudoti kaip išorinį prijungimo prie elektros energijos lizdą ant siurblio, pvz., dirbant su nusiurbimo sistemomis. Padėtyje 1+ yra suaktyvintas automatinis siurblio įjungimo ir išjungimo įtaisas. Prijungtu elektriniu įrankiu siurblį galima įjungti nuotoliniu būdu.