# Mokro sesanje

- S sesalnikom ne sesajte gorljivih ali eksplozivnih tekočin, npr. bencina, olja, alkohola ali topil. Ne sesajte vročega, gorečega ali eksplozivnega prahu. Sesalnika ne uporabljajte v prostorih, kjer obstaja nevarnost eksplozije. Prah, pare ali tekočine se lahko vnamejo ali eksplodirajo.

- Sesalnika ni dovoljeno uporabljati kot vodno črpalko. Sesalnik je namenjen sesanju mešanice zraka in vode.

Opomba: zahteve glede stopnje prepuščanja (razred prahu L) so prikazane le za suho sesanje.

##

Izpraznite zbiralnik (1) in odstranite plastično vrečko (32) ali filtrsko vrečko iz filca (40).

Preverite, ali je senzor napolnjenosti (45) umazan. Le čist senzor napolnjenosti omogoča samodejni izklop sesalnika, ko se zbiralnik povsem napolni glejte Čiščenje senzorja napolnjenosti (glejte slike Q–R).

- Med mokrim sesanjem mora biti samodejno čiščenje filtra izklopljeno.

Pritisnite tipko za samodejno čiščenje filtra (8), da vklopite ročno čiščenje filtra glejte Ročno čiščenje filtra. Samodejno čiščenje filtra se s tem izklopi, LED-prikaz A (5) pa ugasne.

##

OPOZORILO

Sesalnik izklopite takoj, ko izstopi pena ali voda, in izpraznite posodo. V nasprotnem primeru bi lahko poškodovali sesalnik.

Za vklop sesalnika glavno stikalo (2) obrnite v položaj 1.

Sesalnik je opremljen s senzorji napolnjenosti (45). Ko je dosežena največja dovoljena napolnjenost, se sesalnik samodejno izklopi, oba LED-prikaza A (5) in M (6) pa hkrati utripata enkrat na sekundo. Zaščita pred ponovnim zagonom je vklopljena. Za izklop funkcije enkrat vklopite/izklopite sesalnik.

Opomba: redno preverjajte raven napolnjenosti in zbiralnik pravočasno izpraznite.

Za izklop sesalnika glavno stikalo (2) obrnite v položaj 0.

Zbiralnik (1) primite za oprijemalno območje zadaj (21) in ga povlecite naprej, da iz njega izlijete tekočino.

##

Po vsakem mokrem sesanju očistite senzor napolnjenosti (45) glejte Čiščenje senzorja napolnjenosti (glejte slike Q–R).

Za preprečevanje nastajanja plesni po mokrem sesanju:

- Odstranite ploski nagubani filter (34) in počakajte, da se dobro posuši.
- Odstranite zgornji del sesalnika (12), odprite pokrov filtra (43) in počakajte, da se oba dela dobro posušita.