# Automatikus/manuális szűrőtisztítás (lásd M ábra)

## Automatikus szűrőtisztítás

Megjegyzés: Alaphelyzetben a porszívó bekapcsolásakor az automatikus szűrőtisztítás van beállítva.

Folyamatosan világít a LED-kijelző A (5).

Automatikus szűrőtisztítás esetén a harmonikaszűrőt (34) 15 s-ként 2 levegőlökés tisztítja (pulzáló zaj).

A szűrőtisztítás rendszeres alkalmazása megnöveli a szűrő élettartamát.

Az ideális szűrőélettartam eléréséhez az automatikus szűrőtisztítást csak kivételes esetekben, például nedves porszívózás esetén szabad deaktiválni.

## Manuális szűrőtisztítás

Nyomja meg a manuális szűrőtisztítás gombot (7) a manuális szűrőtisztítás végrehajtásához. A harmonikaszűrőt (34) 2 levegőlökés tisztítja. A LED-kijelző M (6) 2 s-ig fehéren világít. Amikor a LED-kijelző M (6) kialszik, kezdeményezhető a következő levegőlökés. Ehhez nyomja meg ismét a manuális szűrőtisztítás gombot (7).

Megjegyzés: A manuális szűrőtisztításnál vegye figyelembe, hogy a gombnyomások között 2−3 s szünetet kell tartani. A manuális szűrőtisztítás gomb (7) egymás utáni többszöri folyamatos megnyomása aktiválja a porszívó túlmelegedés elleni védelmét. A túlmelegedés elleni védelem egy idő után automatikusan kikapcsol lásd Az üzemzavarok elhárítása.

A manuális szűrőtisztítás kikapcsolásához nyomja meg az automatikus szűrőtisztítás gombot (8).

Egy felületén szennyeződött harmonikaszűrő még teljes mértékben működőképes. A harmonikaszűrő kiütögetéssel vagy átfúvással való kitisztítására nincs szükség, ráadásul még a szűrő megrongálódásához is vezethet.