# Συναρμολόγηση των εξαρτημάτων αναρρόφησης (βλέπε εικόνα A)

Ο εύκαμπτος σωλήνας αναρρόφησης (29) είναι εξοπλισμένος με ένα σύστημα κλιπ, με το οποίο μπορεί να συνδεθούν τα εξαρτήματα αναρρόφησης (συνδυαστικός προσαρμογέας αναρρόφησης (25), κυρτό ακροφύσιο (31), συνδυαστικό ακροφύσιο βούρτσας (24)).

##

- Τοποθετήστε το κυρτό ακροφύσιο (31) πάνω στον εύκαμπτο σωλήνα αναρρόφησης (29), μέχρι τα δύο κουμπιά (35) του εύκαμπτου σωλήνα αναρρόφησης να ασφαλίσουν με τον χαρακτηριστικό ήχο.
- Για την αποσυναρμολόγηση πατήστε τα κουμπιά (35) προς τα μέσα και τραβήξτε τα εξαρτήματα μεταξύ τους.

##

- Συνδέστε, όταν χρειάζεται, τους σωλήνες αναρρόφησης (30) καλά μεταξύ τους και στη συνέχεια περάστε τους σταθερά πάνω στο κυρτό ακροφύσιο (31).
- Τοποθετήστε το πέλμα δαπέδου (23) σταθερά πάνω στον σωλήνα αναρρόφησης (30) ή στο κυρτό ακροφύσιο (31).

##

Ο συνδυαστικός προσαρμογέας αναρρόφησης (25) αποτελείται από τον προσαρμογέα PowerTool (μπροστινό μέρος) (36) και τον προσαρμογέα PowerTool (πίσω μέρος) (37).

Ο συνδυαστικός προσαρμογέας αναρρόφησης (25) είναι συμβατός με τα ηλεκτρικά εργαλεία Bosch.

Ο προσαρμογέας PowerTool (πίσω μέρος) (37) με την εσωτερική διάμετρο 38,5 mm και την εξωτερική διάμετρο 45 mm μπορεί να χρησιμοποιηθεί επίσης και για ηλεκτρικά εργαλεία άλλων κατασκευαστών .

Τοποθετήστε τον προσαρμογέα PowerTool (μπροστινό μέρος) (36) στον προσαρμογέα PowerTool (πίσω μέρος) (37) και συνδέστε τους δύο προσαρμογείς, στρέφοντάς τους αντίθετα (βλέπε εικόνα B).

Τοποθετήστε τον συνδυαστικό προσαρμογέας αναρρόφησης (25) στον εύκαμπτο σωλήνα αναρρόφησης (29), ώσπου τα δύο κουμπιά (35) του εύκαμπτου σωλήνα αναρρόφησης να ασφαλίσουν με τον χαρακτηριστικό ήχο.

Για την αποσυναρμολόγηση πατήστε τα κουμπιά (35) προς τα μέσα και τραβήξτε τον συνδυαστικό προσαρμογέα αναρρόφησης από τον εύκαμπτο σωλήνα αναρρόφησης.

Για την αποσύνδεση των δύο προσαρμογέων λύστε τη σύνδεση, στρέφοντάς τους αντίθετα, και απομακρύνετε τους προσαρμογείς μεταξύ τους.

##

Τοποθετήστε το συνδυαστικό ακροφύσιο βούρτσας (24) στον εύκαμπτο σωλήνα αναρρόφησης (29), ώσπου τα δύο κουμπιά (35) του εύκαμπτου σωλήνα αναρρόφησης να ασφαλίσουν με τον χαρακτηριστικό ήχο.

Για την αποσυναρμολόγηση πατήστε τα κουμπιά (35) προς τα μέσα και τραβήξτε τα εξαρτήματα μεταξύ τους.

##

Μπορείτε να χρησιμοποιήσετε το συνδυαστικό ακροφύσιο βούρτσας (24) ως ακροφύσιο αναρρόφησης αρμών ή βούρτσα.

Πατήστε το κουμπί απασφάλισης (38) και σπρώξτε τη βούρτσα προς τα εμπρός, για να χρησιμοποιήσετε το συνδυαστικό ακροφύσιο βούρτσας (24) ως βούρτσα.

Πατήστε το κουμπί απασφάλισης (38) και τραβήξτε τη βούρτσα προς τα πίσω, για να χρησιμοποιήσετε το συνδυαστικό ακροφύσιο βούρτσας (24) ως ακροφύσιο αναρρόφησης αρμών.