# Vysávanie nasucho

## Vysávanie usadeného prachu

Na zapnutie vysávača otočte hlavný spínač (2) do polohy 1.

Na vypnutie vysávača otočte hlavný spínač (2) do polohy 0.

## Odsávanie vznikajúceho prachu z bežiaceho elektrického náradia (pozri obrázok L)

- Ak sa odpadový vzduch vracia do miestnosti, musí byť v miestnosti zabezpečená dostatočne intenzívna výmena vzduchu. Dodržiavajte aj príslušné predpisy platné vo vašej krajine.

Vo vysávači je zabudovaná zásuvka pre elektrické náradie (4). Do tejto zásuvky môžete pripojiť externé elektrické náradie. Dodržiavajte maximálny dovolený výkon pripojeného elektrického náradia.

Namontujte kombinovaný odsávací adaptér (25) (pozri obrázok B).

Zasuňte kombinovaný odsávací adaptér (25) do odsávacieho nátrubku elektrického náradia.

Na zapnutie automatického spustenia/zastavenia vysávača otočte hlavný spínač (2) do polohy 1+.

Pre uvedenie vysávača do prevádzky zapnite elektrické náradie pripojené do zásuvky (4). Vysávač sa spúšťa automaticky.

Na ukončenie odsávania elektrické náradie vypnite.
Funkcia dobehu automatického spustenia/zastavenia beží 15 s, aby sa zo sacej hadice odsal zvyšný prach.

Na vypnutie vysávača otočte hlavný spínač (2) do polohy 0.

### Používanie odsávacieho systému (príslušenstvo)

Pripojte odsávací systém na saciu hadicu (29).

Na odsávanie prachu pomocou odsávacieho systému otočte hlavný spínač (2) do polohy 1.

Držte odsávací systém pri stene a zapnite elektrické náradie. Vďaka vzniknutému podtlaku sa odsávací systém samočinne prichytí.

Vypnite elektrické náradie a opatrne odoberte odsávací systém zo steny.

Na vypnutie vysávača otočte hlavný spínač (2) do polohy 0.