# Uvedenie do prevádzky

- Venujte pozornosť napätiu elektrickej siete! Napätie zdroja elektrického prúdu sa musí zhodovať s údajmi na typovom štítku vysávača.

- Informujte sa láskavo o predpisoch/zákonoch platných vo Vašej krajine týkajúcich sa manipulácie so zdraviu škodlivým prachom.

Tento vysávač sa smie používať na vysávanie a odsávanie nasledujúcich druhov materiálu:

- Prach s hraničnou hodnotou expozície > 1 mg/m3

Tento vysávač sa zásadne nesmie používať v priestoroch, v ktorých hrozí nebezpečenstvo výbuchu.

Aby sa zabezpečil optimálny sací výkon, saciu hadicu (29) musíte vždy úplne odvinúť z hornej časti vysávača (12).

## Regulácia sacej sily

Pomocou regulátora sacieho výkonu (9) môžete plynule regulovať saciu silu.

Pri práci s veľkou tvorbou prachu nastavte regulátor sacieho výkonu (9) na maximálny sací výkon.

Pri práci s malou tvorbou prachu a na reguláciu nasávacej sily medzi pripojeným elektrickým náradím a povrchom obrobku (napr. pri brúsení) nastavte regulátor sacieho výkonu (9) do polohy pre menší sací výkon.

## Zásuvka na vysávači

- Dodržujte povolený prípojný výkon zásuvky na vysávači. Prekročenie maximálneho povoleného prípojného výkonu môže spôsobiť preťaženie vysávača. Zasiahne motorový istič. Vysávač pošlite do autorizovaného zákazníckeho servisu Bosch.

Keď je zástrčka vysávača zasunutá do zásuvky a hlavný spínač je v polohe 1, je zásuvka pre elektrické náradie (4) pod prúdom. Možno ju používať ako externú elektrickú prípojku na vysávači, napr. pri práci s odsávacími systémami. V polohe 1+ je aktivované automatické spustenie/zastavenie vysávača. Pomocou pripojeného elektrického náradia možno vysávač zapínať na diaľku.